Συγκριτική εμβιομηχανική μελέτη ενδομυελικής ήλωσης και εσωτερικής οστεοσύνθεσης με κλειδούμενη πλάκα για τα ενδαρθρικά κατάγματα της εγγύς κνημιαίας μετάφυσης
Authors: Λασανιάνος Νικόλαος 
Published: September 2021

ΕΙΣΑΓΩΓΗ. Τα ενδαρθρικά κατάγματα της εγγύς κνημιαίας μετάφυσης συνιστούν απαιτητικούς χειρουργικά τραυματισμούς. H αντιμετώπιση τους βασίζεται σε διάφορους τρόπους εξωτερικής ή εσωτερικής οστεοσύνθεσης ή συνδυασμό αυτών. Η συμμετοχή της άρθρωσης σ’αυτού του είδους τα κατάγματα καθιστά τη χρήση της ενδομυελικής ήλωσης σχεδόν απαγορευτική καθώς ως γνωστόν η εν λόγω τεχνική έχει κύρια ένδειξη εφαρμογής σταδιαφυσιακά κατάγματα των μακρών οστών. ΣΚΟΠΟΣ ΤΗΣ ΜΕΛΕΤΗΣ• Σκοπός της παρούσας μελέτης είναι να εξετάσει τα εμβιομηχανικά χαρακτηριστικά μιας νέας τεχνικής οστεοσύνθεσης για τα ενδαρθρικά κατάγματα της εγγύς κνημιαίας μετάφυσης τα οποία επεκτείνονται προς τη μετάφυση και τη διάφυση (και τα οποία αντιστοιχούν σε κατάγματα τύπου V ή VI κατά Schatzker). Η νέα, ελάχιστης επεμβατικότητας, τεχνική κάνει χρήση διακονδύλιων συμπιεστικών κοχλιών και ενδομυελικής ήλωσης (Intramedullary Nailing & Bolts - ΙΜΝΒ). Η μελέτη φιλοδοξεί επίσης να συγκρίνει τα εμβιομηχανικά χαρακτηριστικά της νέας τεχνικής με αυτά της τεχνικής οστεοσύνθεσης με κλειδούμενη πλάκα (Single Lateral Locking Plate - SLLP)καθώς και με την παραδοσιακή τεχνική αντιμετώπισης των καταγμάτων του κνημιαίου πλατώ με διπλές πλάκες αντιστήριξης (Dual Buttress Plating - DBP). Η υπόθεση της μελέτης έγκειται στο ότι η νέα τεχνική συνδυάζει χαρακτηριστικά των 2 άλλων καθιερωμένων τεχνικών, με τρόπο που την καθιστά ιδιαιτέρως κατάλληλη για τη χειρουργική θεραπεία πολύπλοκων καταγμάτων του κνημιαίου πλατώ μεμεταφυσιακό/διαφυσιακό διαχωρισμό. MΕΘΟΔΟΣ ΚΑΙ ΥΛΙΚΑ. Χρησιμοποιήθηκαν 18 συνθετικά προπλάσματα ενήλικων κνημών 4ης γενιάς (4th gen. TibiaComposite Models - ‘Sawbones Europe AB’, Malmoe-Sweden). Τρία από αυτάχρησιμοποιήθηκαν για πειραματικές μετρήσεις και τα υπόλοιπα 15 για το κυρίως πείραμα.Όλα τα προπλάσματα κατασκευάσθηκαν με τις ίδιες προδιαγραφές (Tibial Plastic CorticalShell)· Πρόκειται για αριστερές κνήμες μεγάλου μεγέθους οι οποίες παραγγέλθηκαν ομοίως οστεοτμημένες από την εταιρεία κατασκευής, ώστε να αναπαριστούν μη εμβυθισμένα κατάγματα Κνημιαίου Πλατώ σταδίου VI βάσει της ταξινόμησης κατά Schatzker. Τρία διαφορετικά μοντέλα οστεοσύνθεσης, που αντιπροσωπεύουν τρεις διαφορετικές τεχνικές οστεοσύνθεσης, δημιουργήθηκαν. α) Μοντέλο ενδομυελικής ήλωσης και διακονδύλιων συσφιγκτικών κοχλιών, β) Μοντέλο οστεοσύνθεσης με κλειδούμενη πλάκα. γ) Μοντέλο οστεοσύνθεσης με διπλές πλάκες τύπου Buttress. Όλα τα μοντέλα και των τριών τεχνικών υπεβλήθησαν σε κυκλικές φορτίσεις 5 κύκλων σε διαδοχικά επίπεδα φόρτισης 500 Νewton(N), 1000N & 1500N καθώς οι πιλοτικές μελέτες υπέδειξαν πως εντός αυτών των ορίων φόρτισης δεν επισυμβαίνει θραύση των υλικών ή αστοχία των οστεοσυνθέσεων. Κατόπιν της ολοκλήρωσης των οριοθετημένων κύκλων φόρτισης, κάθε μοντέλο υπεβλήθη σε ένα τελικό κύκλο φόρτισης, άνευ τελικού ορίου, με σκοπό την ανεύρεση των ορίων θραύσης ή αστοχίας της κάθε οστεοσύνθεσης. ΑΠΟΤΕΛΕΣΜΑΤΑ. Οι παράμετροι που κατεγράφησαν και αναλυθήκαν είναι οι εξής:α) Εμβύθιση της ενδαρθρικής καταγματικής επιφάνειας σε κατακόρυφη διεύθυνση β) Διάσταση των ενδαρθρικών κατεαγότων σε οριζόντια διεύθυνση γ) Η Ακαμψία (Stiffness) της κάθε εξεταζόμενης τεχνικής δ) Το όριο θραύσης της κάθε εξεταζόμενης τεχνικής. Τα δεδομένα υπεβλήθησαν σε στατιστική ανάλυση με τη χρήση του προγράμματος SigmaStat(ver3.11, Systat Software Inc. San Rose California, USA). Η στατιστική ανάλυση για τις παραμέτρους Εμβύθισης και Διάστασης της αρθρικής επιφάνειας έγινε με 2-way ANOVA ενώ η ανάλυση των αποτελεσμάτων Ακαμψίας (Stiffness) των τεχνικών με 1-way ANOVA. Οι συγκρίσεις μεταξύ των γκρουπ έγιναν με τη διαδικασία πολλαπλής σύγκρισης Tukey σε επίπεδο σημαντικότητας 95%. ΣΥΜΠΕΡΑΣΜΑ. Η βασική υπόθεση της μελέτης επιβεβαιώθηκε εμβιομηχανικά καθώς διαπιστώθηκε πως η νέα προτεινόμενη τεχνική συνδυάζει τα καλύτερα δυνατά χαρακτηριστικά των 2 άλλων τεχνικών συνιστώντας πιθανώς τον ιδανικό τρόπο οστεοσύνθεσης για τα πολύπλοκα ενδαρθρικά κατάγματα της εγγύς κνημιαίας μετάφυσης.